કચ્છ જિલ્લા ખેતીવાડી અધિકારી યશોધર શિહોરાનો આ અંગે સંપર્ક કરતાં તેમણે જણાવ્યું હતું કે, ‘ખેડૂતો પ્રયોગ કરે છે તે સારી વાત છે, પરંતુ જ્યારે ઉત્પાદનને યોગ્ય માર્કેટ મળે અને ખેડૂતને નફો થાય તો જ પ્રયોગ સફળ થયો માની શકાય. કચ્છમાં ઉત્પાદિત થતાં અમેરિકન કેસરનું લેબોરેટરી ટેસ્ટિંગ કરાવવું જોઈએ. તેનો સ્વાદ, સોડમ અને રંગ પણ કેવા હોય છે તે જોવું જોઈએ. ઉપરાંત આ વિશિષ્ટ પ્રકારની ખેતી માટે જાણકાર મજૂરો મળે તે પણ એટલું જ મહત્ત્વનું છે. જો બધા જ પાસા યોગ્ય રીતે પાર પડે અને ખેડૂતને નફો થાય તો આ પાકનું વ્યાપારી ધોરણે વાવેતર કરી શકાય. સરકાર અને ખેતીવાડી ખાતું માર્કેટિંગ માટે ખેડૂતોને સહયોગ આપી શકે.’